**Тэма:** Родная прырода. Дрэвы.

**Мэта:** Арганізацыя дзейнасці вучняў па азнаямленню з пейзажнай лірыкай, з асаблівасцямівершаў як жанра літаратурнай творчасці і навучанню самастойна

прымяняць атрыманыя веды ў разнастайных сітуацыях.

**Задачы:** 1. Ствараць умовы і сітуацыі для развіцця творчага, вобразнага мыслення.

2. Практыкаваць у маўленні на беларускай мове, узбагачаць слоўнікавы запас

дзяцей па тэме, развіваць навыкі выразнага чытання.

3. Забяспечыць развіццё навыкаў групавога, парнага ўзаемадзеяння.

4. Выхоўваць любоў да роднай прыроды, жаданне яе ахоўваць.

**Абсталяванне:** ЭСН, карткі з заданнямі, малюнкі з дрэвамі, слоўнікі, дапаможнік для вучняў, памяткі .

**Ход занятку**

***I. Арганізацыйны момант. Псіхалагічны настрой.***

Да суседа павярніся

I яму ты ўсміхніся.

А цяпер за парту сядзь,

Час занятак пачынаць.

-Жадаю, каб сёння вы былі вельмі ўважлівымі і актыўнымі, каб добра засвоілі тэму. А для гэтага прапаную кіравацца наступнымі правіламі (на дошцы):

Я ўмею хутка думаць.

Я ўмею разважаць.

На занятку вельмі добра

Буду ўсё запамінаць.

***II. Знаёмства з новым матэрыялам.***

1. Аб’яўленне тэмы занятку. Настаўнік чытае верш Я.Коласа.

О, край родны, край прыгожы!

Мілы кут маіх дзядоў !

Што мілей у свеце божым

Гэтых светлых берагоў,

Дзе бруяцца срэбрам рэчкі ,

Дзе бары-лясы гудуць,

Дзе мядамі пахнуць грэчкі ,

Нівы гутаркі вядуць.

Гэтых гмахаў безгранічных

Балатоў тваіх, азёр,

Дзе пад гоман хваль крынічных

Думкі думае прастор,

Дзе ўвосень плачуць лозы,

Дзе лугі вясной цвітуць,

Дзе шляхам старым бярозы

Азначаюць гожа пуць.

* Якой тэме прысвечаны радкі гэтага верша? Так, яны прысвечаны Беларусі, роднай прыродзе ( на дошцы з’яўляецца назва тэмы). Тэма нашага занятка зашыфравана ў загадцы. Адгадайце, пра што мы будзем сёння чытаць, гаварыць, назіраць і разва-

жаць.

*Многа рук,*

*А нага адна*. (Дрэвы).

2) Уступная гутарка.

- Так, сапраўды , размова будзе ісці пра дрэвы. Дрэва расце, а ўсё, што расце, - расліна. Значыць, дрэва – расліна.

- Для чаго ў нашым жыцці патрэбны дрэвы? (Дрэвы даюць нам будаўнічы матэрыял. З гэтага матэрыялу будуюць дамы, робяць мэблю, паперу. Дрэвы даюць нам садавіну, ачышчаюць паветра).

***III. Прымяненне атрыманых ведаў***

1. Філворд. Самастойная работа ў дапаможніках ( с.36).

-Якія мы ведаем дрэвы, што растуць у Беларусі?

- Адшукайце назвы дрэў, якія захаваліся ў клетках, абвядзіце іх алоўкам (дзеці

працуюць самастойна ў дапаможніках).

|  |  |  |  |  |  |  |
| --- | --- | --- | --- | --- | --- | --- |
| **Р** | **А** | **Б** | **I** | **Н** | **А** | **С** |
| **Ш** | **А** | **К** | **Л** | **Ё** | **Н** | **А** |
| **Б** | **Я** | **Р** | **О** | **З** | **А** | **С** |
| **О** | **К** | **А** | **Ш** | **Т** | **А** | **Н** |
| **Д** | **У** | **Б** | **Л** | **I** | **П** | **А** |

Рабіна, клён, бяроза, каштан, дуб, ліпа, сасна (на дошцы вывешваюцца малюнкі і

назвы дрэў)

-Дрэвы упрыгожваюць наша жыццё. А без прыгажосці ці можна жыць?

1. Прэзентацыя “Родная прырода”

-Якая прыгожая беларуская прырода! Але не толькі яна. А прыгожае і наша

беларускае слова.

1. Гульня «Хвілінка адкрыццяў ». Работа ў парах.

- Прачытайце словы на рускай мове і злучыце адпаведныя на беларускай.

Затенённое место жывiца

Шершень гронкi

Смола вецце

Затронуть кволенькi

Гроздья шэршань

Слабенький засень

Ветви закрануць

(словы на беларускай мове вывешваюцца на дошку)

-Звярніце ўвагу, як мілагучна гучаць словы на беларускай мове.

**Фізхвілінка ( муз. суправаджэнне)**

4) Гульня “Адгадайка”

- Здагадайцеся, пра якія дрэвы ідзе размова (адгадванне загадак).

**1.** Стаiць у лесе дрэўца,

пад ветрам лёгка гнецца,

а гронкi ягадак гараць,

i снегiры да iх ляцяць. (Рабiна).

*Вучань чытае верш “Рабiна”.*

- Чым уражаны аўтар верша? Аўтар апісвае рабінку і захапляецца яе выглядам.

**2.** Я засяваю дол ігліцай,

Спрадвеку слаўлюся жывіцай. (Сасна і елка).

*Вучань чытае верш “Сасна”.*

-Якімі словамі аўтар называе дрэва? Дзе любіць расці сасна?

**3.**Мной дзяўчынак называюць,

А як толькi зацвiтаю-

З гудам рупным i вясёлым

Да мяне лятаюць пчолы. (Лiпа).

5) Рубрыка “Цікава ведаць”. Паведамленне вучня з паказам прэзентацыi .

**Лiпа** - даўгавечнае дрэва, жыве 300-400 гадоў. Расце ў шыракалiстных лясах, выкарыстоўваецца для азелянення населеных пунктаў, для пасадак уздоўж дарог.

У даўнiя часы лiпа лiчылася свяшчэнным дрэвам, менавiта на лiпавых дошках пiсалi iконы. А самым распаўсюджанным абуткам на Русi былi лапцi, якiя плялiся

з кары дрэва. Вось i стаялi лiпкi «раздзетымi»,а ў народзе з явiлася прыказка «абадраць як лiпку», што азначае- адабраць у чалавека ўсё, што ён мае. З драўнiны лiпы робяць музычныя iнструменты, мэблю, фанеру.

**Лiпа -** добры меданос. Адна пчалiная сям я за дзень збiрае каля пяцi кiлаграмаў лiпавага мёду. Мёд i кветкi лiпы выкарыстоўваюцца ў народ най медыцыне, дапа- магаюць пры прастудных хваробах.

6) Работа з вершам «Ліпа» (дапаможнік с.37).

- Чытанне верша настаўнікам.

- Якія пачуцці выклікаў гэты верш?

-Да каго звяртаеецца аўтар? Словы-звароты выдзяляем лагічным націскам.

- Чытанне вучнямі- памятка

1. Чытанне моўчкi (вачыма).

2. Чытанне шэптам.

3. Чытанне напаўголасу.

*Конкурс на лепшага чатальніка верша.*

7) Хвілінка творчасці ((дапаможнік с.38).

- Мастак паспеў намаляваць толькі палову дрэўцаў. Дапамагіце і дамалюйце адну

палавінку дрэўца на выбар (гучыць музыка).Якія прыгожыя словы можна сказаць

гэтаму дрэўцу?

***IV. Замацаванне. Падвядзенне вынікаў.***

Разгадванне красворда ( работа ў групах).

Кожная група разгадвае красворд. Атрымоўваецца наступны выраз:

ШАНУЙ ПРЫРОДУ

-Сапраўды, мы павінны любіць і шанаваць прыроду, усё жывое, што знаходзіцца

вакол нас. I зараз я прапаную заставіць памяць аб нашым занятку і пасадзіць

маленькія дрэўцы.

*Гульня «Пасадзім дрэўца».*

***V. Рэфлексія.*** *Гульня “Аўтар”.*

Калі б вы былі аўтарам дапаможніка:

* Як бы вы растлумачылі вучням гэтую тэму занятка?
* Як бы вы растлумачылі неабходнасць гэтай тэмы?
* Як бы вы праілюстравалі тэму «Родная прырода»?
* На наступным занятку будзем з вамі замацоўваць атрыманыя веды, працягваць вывучаць родную прыроду, вучыцца ўжываць новыя словы на беларускай мове.